
Statue  ved  templet  i  Freiberg,  Tyskland 


Ældste  Eugene  og  søster  Claire  Freedman 


Da  sneen  faldt  tungt  hele  natten  over  Freiberg  i 
Tyskland,  sagde  forhenværende  tempelpræsident 
Magnus  R.  Meiser  til  sin  hustru:  »Når  Moroni  bliver  sat 
på  templet  i  morgen,  vil  solen  skinne.«  Det  var  planlagt  at 
placere  en  statue  af  englen  Moroni  som  en  del  af  renove- 
ringen af  templet  i  Freiberg. 

Og  sandelig,  da  statuen  indtog  sin  plads  på  det  højeste 
sted  på  templets  spir  den  20.  december  2001,  delte  de  tun- 
ge skyer  sig,  der  kom  blå  himmel,  og  nogle  solstrejf  skin- 
nede igennem.  Der  herskede  en  stille  ærbødighed  blandt 
de  hellige,  som  var  mødt  frem  for  at  se  deres  drømme  og 
bønner  gå  i  opfyldelse. 

Templet  i  Freiberg  blev  bygget  i  1983-1985  i  det  tidligere 
Østtyskland.  Dengang  tillod  man  ikke  en  statue  af  englen 
Moroni  som  en  del  af  bygningen. 

»Det  var  et  særligt  tempel  før,  men  regeringen  tillod 
ikke  en  engel,«  sagde  tempelpræsident  Gerhard  Griine- 
wald.  »Jeg  tror,  at  de  accepterede  Kirken,  men  de  elskede 
den  egentlig  ikke.  Det  var  et  stort  privilegium,  at  de  bare 
tillod  os  at  få  vores  tem- 
pel.« 

Templet  er  nu  rmder 
ombygning.  Og  selvom 
bygningen  bliver  udvidet 
mod  øst,  respekteres  det 
oprindelige  udseende  sta- 
dig. Tilbygningen  vil  gøre 
den  oprindelige  bygning 
omtrent  dobbelt  så  stor 

De  nye  rum  omfatter 
bl.a.  et  venteområde,  et 
tempelpræsidentinde-  og 
brudeværelse  samt  et  kon- 
tor til  tempelpræsidenten. 
Der  indrettes  også  ny 
dåbsafdeling,  som  vil  om- 
fatte dåbsbassin  med  12 
okser,  forbedrede  om- 
klædningsrum, ordinan- 
ceområder  og  faciliteter 
for  handikappede  besø- 
gende. Byggeriet  er  fær- 
digt i  sommeren  2002. 


»Jeg  synes,  at  udvidelsen  og  renoveringen  af  templet, 
og  det,  at  statuen  af  Moroni  er  sat  på  templets  spir,  er  vid- 
underlige symboler,«  sagde  ældste  D.  Lee  Tobler  fra  De 
Halvfjerds  og  præsident  for  Det  Centraleuropæiske 
Område,  som  præsiderede  ved  placeringen  af  statuen  af 
englen  Moroni.  »Det  er  symboler  på  medlemmernes  tro 
inden  krigen,  under  krigen  og  i  mange  år  efter  krigen, 
hvor  det  ikke  var  let  at  være  trofast.« 

Præsident  Thomas  S.  Monson,  førsterådgiver  i  Det  Før- 
ste Præsidentskab,  fortalte: 

»Ved  indvielsen  [i  1985]  var  den  internationale  presses 
opmærksomhed  rettet  mod  dette  tempel  i  dets  usædvan- 
lige omgivelser.  Ord  som  Hvordan?  og  Hvorfor?  hørtes 
ofte.  Dette  var  særligt  tilfældet,  da  der  var  åbenthus  for 
offenthgheden,  hvor  89  872  besøgte  templet.  Nogle  gange 
var  ventetiden  helt  op  til  tre  timer,  af  og  til  i  regnvejr. 
Ingen  tøvede.  Alle  fik  Guds  hus  at  se. 

Under  selve  indvielsen,  hvor  præsident  Gordon  B. 
Hinckley  bad  indvielsesbønnen,  markerede  lovsang,  vid- 


Statuen  af  englen  Moroni  skinner  på  spiret  ved  templet  i  Freiberg  i  Tyskland. 

Templet  i  Freiberg,  Tyskland,  renoveres, 
og  bliver  næsten  dobbelt  så  stort  som 
oprindeligt. 


nesbyrd  om  sandheden,  taknem- 
melighedstårer  og  takkebønner  den 
historiske  begivenhed.  For  at  forstå 


hvordan  og  for  at  forstå  hvorfor  er  det 
nødvendigt  at  kende  den  tro,  hengi- 
venhed og  kærlighed,  som  de  lokale 
medlemmer  af  Kirken  er  i  besiddelse 
af.  Skønt  der  er  mindre  end  5000,  er 
aktivitetsniveauet  højere  end  noget 
andet  sted  i  verden«  (»De  der  elsker 
Jesus,«  Liahona,  mar.  1999,  s.  6-7). 

Da  templet  stod  færdigt,  kom  med- 
lemmerne med  en  ubeskrivelig  glæ- 
de over  at  opleve  miraklet  at  få  et 
templet.  Selv  indbyggerne  i  Freiberg 
kaldte  det  »vores  tempel«.  Templet 
bragte  denne  by  nyt  håb. 

Da  renoveringen  af  det  nuværende 
tempel  begyndte,  blev  de  lokale  ind- 
byggere urolige.  »Hvad  gør  I  ved 
vores  tempel?«  spurgte  de.  »Hvor  er 
spiret?« 

De  lokale  blev  indbudt  til  et  møde, 
hvor  præsident  Meiser  forklarede: 
»Det  bliver  endnu  smukkere.  Grun- 
den bliver  større.  Det  vil  blive  lige- 
som en  park.«  De  lokale  forlod  mø- 
det, glade  og  tilfredse. 

Blandt  dem,  som  mødte  frem  til 
placeringen  af  englen  Moroni,  var 
Erick  Dzierzon,  som  blev  døbt  for  76 


år  siden.  Han  stod  sammen  med  sin 
hustru  og  så  på  og  gav  udtryk  for  sin 
glæde  over  statuen.  »Endelig  er  det 
symbol,  som  vi  ser  i  hele  verden,  på 
plads  her,«  sagde  han.  »Det  var  et  mi- 
rakel, at  templet  blev  bygget.  Nu  får 
vi  dette  særlige  symbol.  Nu  får  vi 
okserne  i  vores  dåbsafdeling.  I  fore- 
stiller jer  ikke,  hvad  det  betyder  for 
os.« 

Præsident  Griinewald  talte  om  de 
hellige,  som  kommer  til  Freiberg  så 
langt  borte  fra  som  Ukraine  og  visse 
dele  af  Rusland.  Nogle  medlemmer 
rejser  i  52  timer  med  bus  hver  vej. 
»Dette  er  mermesker,  som  har  levet 
uden  Gud  og  uden  Bibelen,  der  nu 
har  en  tro  stærk  nok  til  at  komme  i 
templet,«  sagde  han. 

I  templet  i  Freiberg  kan  man  mod- 
tage ordinancer  på  ni  sprog,  og  der  er 
tempeltjenere  med  mange  forskellige 
sprogfærdigheder.  Præsident  Griine- 
wald,  som  selv  taler  otte  sprog, 
sagde:  »Vi  forbereder  tempeltjenere, 
som  vil  kunne  tjene,  når  der  engang 
bliver  bygget  templer  i  deres  egne 
lande.«  □ 


Missionærer  får  lov  til  at  bruge  e-mail 


I  et  brev  til  general  autoriteterne,  halvfjerdser-områdeautoriteteme  samt 
stavs-,  missions-  og  distriktspræsidenteme  har  præsident  Boyd  K.  Packer, 
fungerende  præsident  i  Det  Tolv  Apostles  Kvorum,  meddelt,  at  fuldtidsmis- 
sionærer  vil  få  lov  til  at  bruge  e-mail  til  at  kommunikere  med  deres  familie. 


I brevet  står  der:  »Med  den  ændrede 
situation  i  verden  og  bekymring 
om  sikkerhed  og  det  traditionelle 
postsystems  upålidelighed  i  nogle 
dele  af  verden  har  Det  Første  Præsi- 
dentskab og  De  Tolvs  Kvorum  beslut- 
tet, at  missionærer  -  hvis  det  er  god- 
kendt i  missionen  -  nu  kan  kommu- 
nikere med  deres  familie  ved  hjælp  af 
e-mail.« 

Missionspræsidenter  vil  under  om- 


rådepræsidentskabernes ledelse  fast- 
lægge faste  retningslinier,  bl.a.  føl- 
gende: 

•  »Missionærer  må  kun  bruge  e-mail 
på  forberedelsesdagen. 

•  Missionærer  må  bruge  computere 
på  offentlige  faciliteter  som  biblio- 
teker eller  passende  kommercielle 
faciliteter. 

•  Kammerater  skal  altid  være  sam- 
men, når  der  benyttes  en  computer. 

•  [Missionærer]  bør  ikke  trænge  sig 
på  hos  Kirkens  medlemmer,  som 
måtte  have  en  computer. 

•  Enhver  udgift  for  benyttelse  af  e- 
mail  skal  betales  af  missionæren.« 
I  brevet  står  der  endvidere:  »Missi- 
onærer bør  udvise  varsomhed  om- 
kring indhold  og  sprog  i  brevet  og 
sikre  sig,  at  ingen  fortrolige  eller  føl- 
somme oplysninger  medtages.  Even- 
tuel misbrug  af  e-mail  ved  videresen- 
delse til  mange  kan  sprede  sådanne 
oplysninger  vidt  omkring.« 

Grundet  begrænsede  midler  vil 
missionærskolerne  ikke  kimne  tilby- 
de missionærerne  adgang  til  e-mail.  □ 


Skrifterne  udgivet  på  CD-rom 


Kirken  har  for  nylig  udgivet  sin 
første  autoriserede  udgave  af 
skrifterne  på  CD-rom.  The  Scriptures: 
CD-ROM  Standard  Edition  1.0  gør  det 
muligt  for  computerbrugere  at  søge  i, 
udskrive  og  kopiere  skrifterne,  stu- 
diehjælp, kort  og  billeder. 

»Denne  nye  udgave  skal  hjælpe 
den  enkelte  og  familier  med  at  for- 
bedre deres  studium  af  skrifterne,« 
sagde  ældste  M.  Russell  Ballard  fra 
De  Tolv  Apostles  Kvorum.  »Når  fami- 
lier bruger  dette  nye  computerværk- 
tøj til  at  søge  i  skrifterne  og  studere 
evangeliets  principper,  vil  deres  tro 
vokse,  deres  vidnesbyrd  vil  vokse,  og 
familiebåndene  styrkes.« 

Dette  hjælpemiddel  er  for  alle  al- 
dersgrupper. Enkle  søgefunktioner 
giver  hurtig  adgang  til  billeder  og 
brede  emner  eller  til  bestemte  tekster. 
CD-rommen  er  en  hjælp  til  forbere- 
delse af  lektioner  og  taler  såvel  som  i 
det  personlige  og  familiens  studium 
af  skrifterne. 

The  Scriptures:  CD-ROM  Standard 
Edition  1.0  indeholder  Mormons  Bog, 
Lære  og  Pagter  samt  Den  Kostelige 
Perle  på  engelsk,  fransk,  italiensk, 
portugisisk  og  spansk.  De  hjælpe- 
midler til  studium,  som  fås  på  alle 


fem  sprog,  omfatter  Guide  til  skrifter- 
ne, kapiteloverskrifter,  fodnoter,  ud- 
valg af  Joseph  Smiths  oversættelse, 
kort  og  billeder.  CD'en  indeholder  li- 
geledes hele  Bibelen,  samt  Topical 
Guide  og  Bible  Dictionary  på  engelsk. 
Fremtidige  udgaver  af  CD'en  vil  må- 


ske omfatte  flere  sprog,  efterhånden 
som  de  bliver  klar. 

The  Scriptures:  CD-ROM  Standard 
Edition  1.0  (katalognummer  50400) 
kan  købes  gennem  wards-  eller  grens- 
sekretæren  eller  på  Kirkens  distribu- 
tionscentre. □ 


Sidste  dages  hellig  fond 
(LDS  Foundation)  går  på  Nettet 


Et  nyt  link  på  Kirkens  officielle  internetside  kan 
hjælpe  medlemmer,  som  er  interesserede  i  at 
give  til  gode  formål.  Linket  er  til  LDS  Foundation, 
der  tjener  som  et  centralt  koordineringsorgan  for  at 
give  til  Kirken  til  gode  formål. 

LDS  Foundation  ledes  af  Det  Præsiderende 
Biskopråd  og  hjælper  dem,  der  er  interesserede  i 
at  skænke  noget  til  Kirkens  uddannelsesfond. 


Kirkens  Velfærdstjeneste  og  humanitærhjælp,  tem- 
peltjeneste, missionering  og  Kirkens  uddannel- 
sesinstitutioner. Fondens  internetsider  fortæller 
brugerne  om  Kirkens  prioriteter  inden  for  velgøren- 
hed, og  hvordan  donationerne  påvirker  modtager- 
nes tilværelse.  Linket  findes  under  »Other  Resour- 
ces« på  www.lds.org  og  kan  også  findes  på 
www.ldsfoundation.org. 


MAJ    2  0  0  2 

3 


Medlemmer  som  gør  en  forskel 


Stav  donerer  over  2000  kjoler 

Da  søstrene  i  Hjælpeforeningen  i 
Pima  Arizona  Stav  hørte  om  Kirkens 
humanitærcentres  konstante  behov 
for  kjoler  til  piger,  satte  de  sig  et  mål 
med  at  indsamle  2001  i  året  2001.  Sø- 
strene i  Hjælpeforeningen  donerede 
næsten  nye  kjoler  såvel  som  stof  og 
tid  til  at  klippe  og  sy  nye  kjoler.  Ved 
årets  slutning  havde  de  overgået  de- 
res mål  med  100  kjoler.  Tøjet  blev 
skænket  til  Humanitærtjenesten  og 
Deseret  Industries. 

Australske  sidste  dages  hellig 
modtager  en  fredspris 

Et  medlem  af  Kirken  i  Australien 
modtog  i  oktober  2001  Pax  Christi  In- 
ternationale Fredspris  for  sit  arbejde 
for  at  fremme  forståelsen  og  forsonin- 
gen mellem  de  oprindelige  og  de  ind- 
vandrede australiere. 

Eddie  Kneebone  fra  Albury  Gren  i 
Albury  New  South  Wales  Distrikt  i 
Australien  nedstammer  fra  den 
australske  stamme  Pangangarang. 
Bror  Kneebone  har  i  ca.  20  år  holdt 
forelæsninger  for  unge  australiere  om 
aboriginernes  kultur,  historie  og 
kunst,  hvor  han  har  søgt  at  fremme 
den  sociale  bevidsthed  og  accept  mel- 


lem folk  fra  forskellig  baggnmd.  Han 
skriver  også  flittigt  om  aboriginernes 
kultur  for  at  hjælpe  med  at  uddanne 
socialarbejdere  og  ansatte  inden  for 
sundhedssektoren,  politiet  og  hæren. 
Pax  Christi  International  er  en  almen- 
nyttig, privat  katolsk  fredsbevægelse, 
som  findes  i  30  lande  og  har  over 
60  000  medlemmer  fra  forskellige 
trosretninger. 

Medlemmer  i  Yucatan  rydder  op  ved 
tempel 

Over  100  unge  og  deres  ledere  fra 
de  fire  stave  i  Mérida  i  Mexico,  som 
ligger  på  Yucatanhalvøen,  mødtes 
den  22.  december  2001  for  at  rydde  op 
på  den  parkeringsplads,  som  benyt- 
tes af  busser,  der  kører  medlemmer  til 
templet.  Grunden,  som  støder  op  til 
templet  i  Mérida,  dækker  et  areal  på 
2700  kvadratmeter. 

De  lokale  medlemmer,  som  deltog  i 
projektet,  arbejdede  i  den  varme  sol 
med  at  ^erne  ukrudt  og  junglekrat  og 
samle  affald,  glasskår,  metalstumper 
og  andet.  De  gjorde  også  bygningen 
på  grunden  ren,  så  templets  besøgen- 
de vil  have  et  mere  komfortabelt  sted 
at  opholde  sig,  når  de  besøger  temp- 
let. 


Søstre  i  Pima  Arizona  Stav  syede  og  donerede  over  2000  kjoler  til  Humanitærcentret. 


Unge  og  ledere  fra  de  fire  stave  i  Mérida  i 
Mexico  rydder  op  på  grund  ved  templet. 

»Deres  indsats  viser  deres  kærlig- 
hed til  deres  medsøskende,  som  besø- 
ger Herrens  hus,«  sagde  Fernando 
Gomez,  præsident  for  templet  i  Méri- 
da. 

»Det  var  spændende  at  bringe 
mine  unge  medlemmer  hertil  og  se 
dem  gøre  alt,  hvad  de  kunne,«  sagde 
Alejandro  Martinez  Garcia,  biskop  i 
Canek  Ward.  »Da  vi  var  færdige,  var 
vi  trætte,  men  rigt  velsignede.« 

Fra  Church  News, 
5.  januar  2002. 

Stav  sponserer  slægtshistorisk 
konference 

Den  10.  november  2001  var  infor- 
mationsrådet  i  Morristown  New  Jer- 
sey Stav  i  USA  sponsor  for  en  hel- 
dagskonference  om  slægtsforskning, 
»Søgen  efter  vore  forfædre«,  for  at 
udvise  venskab  og  tjeneste  over  for 
lokalområdet. 

Ca.  300  fra  Kirken,  lokalområdet  og 
nabostaterne  overværede  konferen- 
cen, hvor  der  var  velkomst  ved  Mor- 
ristowns borgmester  John  J.  Delaney, 
Morris  Townships  borgmester  Wato- 
wicz  samt  Morristowns  stavspræsi- 
dent,  Richard  Myers. 

Konferencen  tilbød  36  klasser  for 
begyndere,  øvede  og  viderekomne 
inden  for  slægtsforskning. 

Fra  Church  News, 
12.  januar  2002. 

Sidste  dages  hellig  dirigent  bliver 
kendt 

Bundit  Ungrangsee,  medlem  af 
Mount  Pleasant  Ward  i  Charleston 
South  Carolina  Stav,  får  flotte  anmel- 
delser som  dirigent  ved  Charleston 
Symphony  Orchestra. 

Bror  Ungrangsee  er  thailænder  og 
blev  medlem  af  Kirken  i  april  2000,  da 
han  var  i  Salt  Lake  City  som  dirigent 
ved  Utah  Symphony.  Da  bror  Ung- 
rangsee boede  i  Utah,  mødte  han 
Mary  Jane  Jones,  som  havde  været  på 
mission  i  Thailand.  De  blev  gift  og 
beseglet  i  templet  i  Salt  Lake  City 
Søster  Ungrangsee  blev  tilknyttet 
Charleston  Symphony  Orchestra  som 
solosopran  ved  en  koncert  i  decem- 
ber. 

Bror  Ungrangsee  har  dirigeret  ved 
koncerter  og  operaer  i  hele  USA  og 
har  været  gæstedirigent  i  Australien, 
Østrig,  Tjekkiet,  Italien,  Mexico,  Por- 
tugal, Georgien  og  Rusland. 

Australsk  medlem  hjælper  med  at 
bekæmpe  skovbrande 

Den  25.  december  2001  truede  en 
brand  Tracy  Maurers  hjem,  som  lig- 
ger lige  uden  for  Sidney  i  Australien. 
Brandfolk  forudsagde,  at  familien 
Maurer,  som  er  medlem  af  Richmond 
Ward  i  Penrith  Australien  Stav,  ville 
miste  deres  hjem.  Men  i  14  dage  hjalp 
Kirkens  medlemmer  med  at  bekæm- 
pe brandene,  rydde  buskområder, 
flytte  møbler  og  transportere  vand  og 
lave  mad  til  familien  Maurer  og  an- 
dre i  Kirken  og  lokalområdet. 

»Brødre  og  søstre  arbejdede  side 
om  side  med  det  lokale  brandkorps 
for  at  beskytte  husene,«  sagde  søster 
Maurer.  »Kun  ét  af  de  mange  hjem, 
som  var  i  fare  inden  for  wardets 
grænser,  gik  tabt.« 


Radioværten  Laura  Schlessinger  (anden  fra  højre)  hilser  på  søstre  fra  Hjælpeforeningen,  som 
donerede  hjælpemidler  til  misbrugte  børn. 


Randall  Howard,  førsterådgiver  i 
Penrith  Stav,  sagde,  at  godt  24  med- 
lemmer af  Kirken  i  staven  i  seks  dage 
i  træk  arbejdede  side  om  side  med 
brandkorpset  i  skiftehold.« 

Det  krævede  blot  en  telefonopring- 
ning at  samle  frivillige  sidste  dages 
hellige,  sagde  præsident  Howard. 
»Folk  aflyste  deres  ferie,  ikke  fordi  vi 
bad  dem  om  det,  men  de  gjorde  det 
bare.«  Vigtigst  af  alt,  sagde  han,  bad 
og  fastede  medlemmerne  i  Sydney 
den  6.  januar  for,  at  brandene  ville 
slukke.  Næste  dag  regnede  det,  hvil- 
ket hjalp  brandfolkene  i  deres  arbej- 
de. 

Til  sidst  mistede  to  familier,  som  er 
medlem  af  Kirken,  deres  hjem  i  de 
brande,  som  hærgede  over  100  huse 
og  tvang  flere  tusinde  til  at  evakuere 
deres  hjem.  To  kirkebygninger  i 
brandområdet  blev  brugt  til  nød- 
hjælp, og  man  brugte  de  lokale  vel- 
færdsmidler  til  at  hjælpe  de  medlem- 
mer, som  mistede  deres  hjem. 

Sarah  Jane  Weaver 
Fra  Church  News, 
12.  januar  2002. 

Unge  bygger  »et  tag  for  livet« 

De  unge  mænd  og  unge  piger  og 

deres  ledere  fra  St.  Denis  Reunion  Di- 
strikt blev  inviteret  til  at  deltage  i  et 
samfundsprojekt  i  efteråret  2001.  Det 
var  anden  gang  på  et  år,  at  de  unge 
blev  inviteret  til  at  bruge  tid  og  kræf- 
ter på  at  hjælpe  en  samfundsorgani- 
sation kaldet  »Et  tag  for  livet«.  For- 
eningens mål  er  at  hjælpe  med  at  huse 
og  genintegrere  hjemløse  og  arbejds- 
løse. 

De  unge,  som  bor  på  en  ø  i  Det  In- 
diske Ocean  øst  for  Madagaskar,  til- 
bragte dagen  med  at  rydde  op  i  og 
male  hjemmene. 

»Det  er  en  ære  for  mig  at  følge 
Kristi  eksempel  og  hjælpe  min  næ- 
ste,« sagde  en  af  deltagerne. 

Fra  Church  News, 
12.  januar  2002. 

Medlemmer  på  modsatte  kyster 
leverer  kvilte  og  tæpper 

En  national  fond  i  USA,  som  skaf- 
fer ting  til  misbrugte  og  forsømte 
børn,  har  modtaget  ca.  15  000  tæpper 
og  kvilte  fra  Kirkens  Humanitærtje- 
neste efter  initiativ  fra  bl.a.  Laurel 
Abemethy  som  er  leder  i  Unge  Piger 
i  en  stav  i  Californien,  og  Randolyn 
Emerson,  Kirkens  informationschef  i 
North  Carolina. 

Tæpperne  og  kviltene  blev  afleve- 


ret  den  10.  december  2001  til  Laura 
Schlessinger  Foundations  lager.  Lau- 
ra Schlessinger,  hvis  populære  tele- 
fonprogram kan  høres  på  radiostatio- 
ner i  hele  USA,  var  til  stede  for  at 
modtage  gaven  på  7000  »Mine  ting- 
tasker« fra  75  medlemmer  i  stavene 
Canoga  Park  og  Thousand  Oaks  i  Ca- 
lifornien, sagde  Keith  Atkinson,  Kir- 
kens informationschef  i  Californien. 
Ud  over  tæpperne  og  kviltene  er  der 
toiletsager,  små  stykker  legetøj,  farve- 
blokke, blyanter  og  bamser  i  taskerne. 
Halvfjerdser-områdeautoritet  ældste 
Tad  R.  Cailister  og  Roger  Brown  fra 
Kirkens  Humanitærtjeneste  overrak- 
te formelt  tæpperne  til  fonden.  Sene- 
re på  dagen  blev  søster  Emerson, 
søster  Abernethy  og  bror  Brown 
interviewet  på  Laura  Schlessingers 
radioprogram. 

R.  Scott  Lloyd 
Fra  Church  News, 
29.  december  2002. 

Medlem  udnævnt  til  præsident  for 
Arizonas  højesteret 

Højesteretten  i  staten  Arizona  i 
USA  har  for  nylig  udnævnt  Charles  E. 
Jones  til  statens  højesteretsretspræsi- 
dent.  Bror  Jones,  som  er  medlem  af 
Arcadia  Ward  i  Scottsdale  Arizona 
Camelback  Stav,  siger,  at  han  håber  at 
foretage  forbedringer  i  staten  som  re- 
sultat af  rettens  højtidelige  pligt  til  at 
»være  retfærdig  over  for  alle.« 

Bror  Jones  har  arbejdet  som  jurist  i 


30  år  og  siddet  i  Arizonas  højesteret  i 
seks  år.  Han  siger,  at  religion  afgjort 
har  spillet  en  rolle  i  disse  sider  af  hans 
liv  såvel  som  på  andre  områder. 

»Religion  spiller  en  rolle  i  hverda- 
gen,« forklarer  bror  Jones. 

Han  tilføjer,  at  Kirken  er  en  kon- 
stant faktor  i  hans  liv.  »Lærdommene, 
principperne  og  mit  vidnesbyrd  er 
hele  tiden  til  stede,«  siger  han.  »Jeg 
kan  ikke  mindes  et  eneste  øjeblik  i  mit 
liv,  hvor  jeg  har  tvivlet  på  Joseph 
Smith  og  hans  oplevelse  i  Palmyra. 
Den  begivenhed  har  fundet  sted.  Det 
er  jeg  ikke  i  tvivl  om.« 

Bror  Jones  er  født  og  opvokset  i 
Lethbridge,  Alberta,  i  Canada.  Han 
mødte  sin  hustru,  Ann  Anderson 
Jones  på  Brigham  Young  University, 
hvor  han  tog  eksamen  i  1959.  Han  tog 
juraeksamen  ved  Stanford  University 
i  1962.  Bror  og  søster  Jones  har  syv 
børn  og  22  børnebørn. 

Nicole  R.  Grubbs 
Fra  Church  News, 
12.  januar  2002. 

Søstre  pakker  og  giver  hjælpepakker 
til  nybagte  mødre 

Da  Anna  Kaarina  Roto  i  foråret 
2001  blev  kaldet  som  hjælpefor- 
eningspræsidentinde  i  Tampere  Ward 
i  Tampere  Stav  i  Finland,  var  hun  klar 
over,  at  en  måde  at  lette  wardets  søs- 
tres byrder  på  var  ved  at  tjene  andre. 
Him  bad  søstrene  om  at  hjælpe  med 
at  lave  pakker  til  nybagte  mødre  til 


Fitkårnta  Hospital,  en  fødeklinik  i 
den  russiske  republik  Karelen.  Pro- 
jektet bragte  unge  og  gamle,  sidste 
dages  hellige  og  medlemmer  af  andre 
trossamfund  sammen. 

Søstrenes  første  mål  var  at  strikke 
40  tæpper.  Der  blev  strikket  flere  end 
1200  lapper,  som  blev  strikket  sam- 
men til  tæpper.  Nogle  kvinder  strik- 
kede og  samlede  selv  hele  tæpper. 
Andre  deltog  ved  at  skænke  garn.  Til 
sidst  havde  de  lavet  58  tæpper.  Delta- 
gerne samlede  også  babytøj,  bleer  og 
ting  fra  deres  eget  hjem  og  fra  venner, 
naboer,  virksomheder  og  genbrugs- 
forretninger. 

Kristiina  Kalliomåki,  som  blev  døbt 
kort  efter  projektets  begyndelse,  var 
en  af  de  ivrigste  deltagere.  Hun  strik- 
kede i  alt  100  lapper.  Projektet  hjalp 
hende  med  at  knytte  venskaber  i  Kir- 
ken i  Hjælpeforeningen.  »Det  var  her- 
ligt at  deltage  i  et  projekt  med  så  man- 
ge deltagere,«  sagde  hun. 

Mindst  50  kvinder,  deriblandt 
medlemmer  af  andre  trossamfund, 
mødtes  for  at  pakke  pakkerne.  Marita 
Korpela,  Hjælpeforeningens  sekretær 
i  Tampere  Ward,  sagde:  »Da  jeg  trådte 
ind  i  wardsbygningens  aktivitetssal, 
var  jeg  nær  gået  bagover  af  forbløffel- 
se. Salen  var  bugnende  fuld  af  ting.  Vi 
så,  at  vi  kurme  skabe  mirakler.« 

Annastiina  Ruuskanen  var  lige 
rykket  fra  Unge  Piger  op  i  Hjælpefor- 
eningen. Efter  at  have  deltaget  i  pro- 
jektet sagde  hun:  »Jeg  føler,  at  jer  er 
blevet  del  af  en  gruppe  søstre.« 

Hver  af  de  49  pakker  blev  fyldt 
med  babytøj,  bleer  og  andre  ting  samt 
et  tæppe  og  et  brev  på  russisk.  Breve- 
ne forklarede,  at  projektets  deltagere 
ønskede  at  sende  deres  venner  i  Rus- 
land noget,  som  de  havde  lavet  med 
deres  egne  hænder. 

»Disse  pakker  var  symboler  på  vo- 
res venskab  og  kærlighed,«  sagde  sø- 
ster Korpela.  »De  strikkede  tæpper 
repræsenterede  på  sin  vis  Hjælpefor- 
eningen. Ligesom  lapperne  blev  sam- 
let, blev  vi  også  forenede  under  dette 


Søstre  i  Tampere  Ward,  Tampere  Stav,  i  Finland  klargør  pakker  til  nybagte  mødre,  der  skal 
sendes  til  et  nærliggende  hospital  i  den  russiske  republik  Karelen. 

Tyson  Bauer  besøger  børn  på  et  russisk  børnehjem  i  december  2001.  Den  velgørenhedsor- 
ganisation, som  han  har  oprettet  sammen  med  andre  hjemvendte  missionærer,  skaffer  penge 
til  at  hjælpe  forældreløse  i  Rusland. 


projekt.  Vi  var  lapper  i  vor  himmel- 
ske Faders  strikmønster.  Disse  pakker 
var  symboler  på  vores  venskab  og 
kærlighed.« 

Venner  går  sammen  for  at  hjælpe 
russiske  forældreløse  børn 

To  hjemvendte  missionærer,  der 
har  været  på  mission  i  Rusland,  er 
gået  sammen  for  at  stå  i  spidsen  for 
en  velgørende  organisation  kaldet 
»Til  Rusland  med  kærlig  hilsen.«  De- 
res mål  er  at  give  russiske  børn  en 
bedre  tilværelse  ved  at  skaffe  forsy- 
ninger og  hjælpe  dem. 

»Børn  på  børnehjem  har  brug  for 
mere  end  den  lejlighedsvise  kærlig- 
hed, de  får,«  siger  Tyson  Bauer,  orga- 
nisationens stifter  og  formand. 

Bror  Bauer  har  arbejdet  sammen 
med  Brad  Kramer  for  at  skaffe  opbak- 
ning til  velgørenhedstjenesten,  som 
ikke  har  profit  for  øje.  Som  studeren- 
de på  Brigham  University  i  Provo, 
Utah,  investerede  de  i  et  videokame- 
ra og  en  computer  for  at  lave  en  infor- 
mationsvideo,  og  de  arbejdede  til  langt 
ud  på  natten  for  at  få  den  færdig. 

De  mødte  mange  udfordringer, 
men  de  to  blev  ved.  Med  finansiel 
støtte  fra  et  familiemedlem  vendte  de 
to  tilbage  til  Rusland  i  december  2001. 
Under  deres  ophold  interviewede  de 
flere  børnehjemsforstandere  for  at 
finde  ud  af,  hvad  de  havde  brug  for. 
De  kom  til  to  konklusioner:  Mange 
børnehjem  mangler  ting  som  mad, 
medicin  og  tøj.  Forældreløse  har  også 
brug  for  at  lære  praktiske  færdighe- 
der og  moralske  værdier. 

»Statistikken  viser,  at  næsten  85  % 
af  børn  fra  børnehjem  aldrig  får  et  al- 
mindeligt job  eller  en  højere  uddan- 
nelse,« forklarer  bror  Kramer.  »Når 
de  skal  væk  fra  børnehjemmet  som 
18-årige,  bliver  mange  stofmisbruge- 
re, kriminelle  eller  begår  selvmord.« 

Til  Rusland  med  kærlig  hilsen  le- 
des nu  af  fire  kammerater,  bl.a.  Brady 
Tanner  og  Carrie  Lewis.  Hvert  år 
sponserer  gruppen  to  rejser  til  Rus- 


land for  at  bringe  dem  forsyninger  og 
hjælpe  dem. 

Organisationen  renoverer  ligeledes 
en  bygning,  hvor  der  undervises  i 
faglige  færdigheder.  Da  Til  Rusland 
med  kærlig  hilsen  hørte  om  børne- 
hjemmets forstanders  ønske  om  at  re- 
novere bygningen,  skaffede  de  mid- 
ler til  reparationerne  og  ansatte  et 
medlem  af  Kirken  i  området  til  at  føre 
tilsyn  med  renoveringen. 

Børnehjemmets  forstander  var 
først  tilbageholdende  og  troede,  at 
gruppen  ville  sprede  religiøs  propa- 
ganda. Men  hun  blev  efterhånden 
klar  over,  at  gruppen  var  ærlige  men- 
nesker, hvilket  fik  hende  til  at  under- 
søge Kirken.  Hun  blev  senere  døbt. 

Efter  alt  det,  gruppens  medlemmer 
har  gjort,  ønsker  de  stadig  at  gøre 
mere.  »Jeg  krammede  helt  bogstave- 
ligt tre  børn.  Jeg  kunne  ikke  kramme 
dem  nok,«  siger  søster  Lewis,  som 
fortæller,  hvordan  tv-folk  fra  nyhe- 
derne modtog  hende  på  stationen,  da 
hun  kl.  seks  om  morgenen  ankom  i 
Penza,  hvor  børnehjemmet  ligger. 

»Jeg  havde  aldrig  været  i  Rusland, 
men  min  første  aften  i  landet  var  der 


et  billede  af  mig  på  lokal-tv,«  siger 
hun.  »Vi  håber,  at  disse  børn  vil  vokse 
op  og  være  sunde  og  bedre  udstyret 
til  livet,«  siger  bror  Bauer.  »Måske  vil 
de  huske  den  velmente  omsorg,  som 
de  har  fået,  og  stille  spørgsmål  om 
Kirken.« 

Shaun  D.  Stakle 
Fra  Church  News, 
22.  december  2001. 

Stav  i  Singapore  hjælper  flådefolk 

Sidste  dages  hellige  i  flåden,  hvis 
skib  anløb  Singapore  julemorgen,  har 
sendt  en  tak  til  Kirkens  medlemmer, 
som  fejrede  denne  dag  sammen  med 
dem,  bl.a.  med  stavskorets  koncert 
»Kom  til  Betlehem.« 

Medlemmerne  af  USA' s  flåde  send- 
te et  takkebrev  til  stavspræsidenten, 
Leonard  Woo.  Der  stod:  »Tak  for  den 
varme  gæstfrihed,  som  du  og  med- 
lemmerne viste  os  under  vores  op- 
hold ...  Vi  er  meget  taknemmelige  for 
de  familier,  som  tog  sig  af  os  og  be- 
handlede os  som  en  af  deres  egne.« 

Fra  Church  News, 
12.  januar  2002. 

Yderligere  ideer  til  fællestid  i  maj  2002 


f bølgende  er  yderligere  ideer  tilfælles- 
tid,  som  lederne  kan  bruge  sammen 
med  Fællestid,  der  er  trykt  i  Liahona/ra 
maj  2002.  Se  »I  er  Guds  tempel«  på  side  4 
og  5  i  Lille  Liahona  /  denne  udgave,  hvor 
der  er  lektion,  instruktioner  og  aktivitet, 
som  passer  til  disse  ideer. 

1.  Lav  to  sæt  legemsdele  i  papir  - 
hoved,  krop,  arme,  ben,  hænder,  fød- 
der, øjne,  næse,  mund,  hår  osv.  Læg 
nogle  billeder  fra  blade  i  en  æske  (el- 
ler billeder  som  du  har  tegnet)  af  for- 
skellige madvarer,  drikkevarer  og  an- 
det, der  enten  er  godt  eller  dårligt  for 
legemet.  Læs  L&P  89:18-21  og  gen- 
nemgå de  velsignelser,  vi  loves,  hvis 
vi  overholder  visdomsordet,  sammen 
med  børnene.  Del  Primary  i  to  grup- 
per. Få  børnene  til  at  skiftes  til  at  væl- 
ge et  billede  i  æsken.  Få  dem  til  at  føje 
legemsdelen  til  gruppens  papirkrop, 
hvis  det  er  godt  for  legemet.  Hvis  det 
er  dårligt,  fjerner  de  en  legemsdel  fra 
deres  pap  ir  krop.  Fortsæt  spillet,  ind- 
til en  af  grupperne  er  færdig  med  sin 
pap  ir  krop. 

2.  »Mine  evangeliske  standarder«, 
{Lille  Liahona,  apr.  1999,  s.  8-9)  minder 
os  om  principper,  som  hjælper  os 
med  at  behandle  vores  legeme  som  et 
tempel.  Germemgå  dem  ved  at  lave 
»Jeg  spionerer«-flasker.  (Du  kan  evt. 
først  prøve  at  lave  en  derhjemme). 
Fyld  små,  tomme,  gennemsigtige  pla- 
stikflasker med  fuglefrø  (eller  hvede 
eller  riskorn)  op  til  3-5  cm  fra  toppen. 
Læg  ordstrimler  og  små  billeder,  som 
har  med  en  af  standarderne  at  gøre  i 


flasken  (skriv  ordet  eller  tegn  billedet 
på  begge  sider  af  hvert  stykke  papir). 
Skru  kapslen  på  og  ryst  flasken.  Læg 
flasken  på  siden;  når  den  vendes,  vil 
ordstrimlerne  og  billederne  komme 
frem.  Giv  hver  klasse  materialer  til  at 
lave  en  »jeg  spionerer «-flaske.  Giv 
hver  klasse  en  standard,  og  få  dem  til 
at  lave  billeder  eller  ordstrimler,  som 
handler  om  denne  standard.  Til  stan- 
darden »Jeg  vil  gøre  det  på  sabbatten, 
som  vil  hjælpe  mig  med  at  føle  mig 
tættere  til  vor  himmelske  Fader«,  kan 
børnene  f.eks.  skrive  ordstrimler  som 
GÅ  I  KIRKE,  LÆSE  I  SKRIFTERNE, 
BESØGE  DE  SYGE,  BESØGE  BED- 
STEFORÆLDRE, SKRIVE  TIL  MISSI- 
ONÆRER. Ellers  kan  de  tegne  en  kir- 
kebygning, nadverbakker.  Mormons 
Bog  osv.  Få  hver  klasse  til  at  tælle, 
hvor  mange  ordstrimler  og  billeder, 
de  har  lagt  i  deres  flaske,  og  skrive 
antallet  på  et  stykke  tape  i  bunden  af 
flasken.  Giv  børnene  30  sekunder  til 
at  se,  hvor  mange  ordstrimler  og  bil- 
leder de  kan  finde  i  deres  flaske.  Syng 
en  sang  om  en  af  standarderne,  mens 
de  bytter  flasker  og  gentager  legen.  Få 
hver  klasse  til  at  gætte,  hvilken  evan- 
gelisk standard  deres  nye  flaske  re- 
præsenterer. 

3.  Vi  kan  holde  vores  sind  rent  ved 
»jeg  vil  kun  lytte  til  musik,  som  er  be- 
hagelig for  vor  himmelske  Fader"  (se 
»Mine  evangeliske  standarder«.  Lille 
Liahona,  apr.  1999,  s.  8-9).  Hjælp  bør- 
nene med  at  forstå  musiks  indflydel- 
se i  deres  liv  ved  at  få  pianisten  til  at 
spille  flere  forskellige  sange,  de  sand- 

synligvis  ikke  kender.  Spørg  børnene, 
hvad  sangene  får  dem  til  at  føle  og 
hvorfor.  Forklar,  at  selv  om  de  ikke 
kender  ordene,  gav  tempoet  og  styr- 
ken og  melodien  dem  forskellige  fø- 
lelser. Én  sang  kan  gøre,  at  de  ønsker 
at  sidde  og  tænke,  en  anden  gør,  at  de 
får  lyst  til  at  danse  eller  marchere.  Tal 
om  de  ting  i  musik,  som  vor  himmel- 
ske Fader  synes  om:  Passende  tekster, 
budskaber  som  ikke  er  i  modstrid 
med  evangeliets  principper  eller 
handler  om  umoralsk  opførsel,  tem- 
po og  styrke  og  melodier,  som  ikke 
frastøder  Ånden.  Leg  en  sangleg  for 
at  vise  børnene,  hvordan  budskabet  i 
en  sang  bliver  i  deres  tanker.  Brug 
sange,  som  de  kender,  og  se  om  de 
kan  sige  navnet  på  ti  sange.  Nyn  de 
første  fem  toner  i  en  sang  eller  få  pia- 
nisten til  at  spille  de  første  fem  toner  i 
sangen.  Hvis  børnene  ikke  genkender 
den,  nynnes  eller  spilles  sangen  igen, 
hvor  der  tilføjes  én  tone.  Fortsæt,  ind- 
til de  har  genkendt  sangen.  På  tavlen 
skriver  du,  hvor  mange  toner  der 
skulle  til,  før  de  genkendte  sangen. 
Syng  derefter  sangen.  Gør  det  samme 
med  de  andre  sange.  Forklar,  at  fordi 
vi  husker  sangteksterne,  bør  vi  kun 
lytte  til  god  musik.  Få  børnene  til  at 
skrive  den  sidste  linie  af  den  13.  tros- 
artikel: »Vi  tragter  efter  alt,  hvad 
der  er  dydigt,  elskeligt,  hvad  der  har 
godt  lov  eller  er  prisværdigt«  på  et 
stykke  nodepapir.  Få  dem  til  at  vise 
deres  familie  papiret  og  hænge  det  op 
som  en  påmindelse  om  at  vælge  god 
musik.  □ 


Præsident  Faust 
indvier  pionermonument 


F præsident  James  E.  Faust,  anden- 
rådgiver i  Det  Første  Præsident- 
skab, indviede  den  21.  november 
2001  et  monument  til  ære  for  pioner- 
kvinderne. Monumentet,  som  er  en 
bronzestatue  af  en  enke  og  hendes  lil- 
le søn,  der  forlader  en  lille  datters 
grav,  blev  bestilt  af  Daughters  of  Utah 
Pioneers  og  står  nu  på  Pioneer  Muse- 
ums område  ved  Utah  State  Capitol  i 
Salt  Lake  City. 

Indvielsen  af  statuen  markerede 
højdepunktet  for  Daughters  of  Utah 
Pioneers  et  år  lange  festligholdelse  af 
100-års  jubilæet.  Den  sidste  dages 
hellige  billedhugger  Karl  Quilter, 
som  også  har  tegnet  den  statue  af 
englen  Moroni,  der  står  på  de  fleste  af 
Kirkens  templer,  har  også  lavet  pio- 
nerstatuen. 

Præsident  Faust  hyldede  disse  pio- 
nerer, som  ofrede  så  meget,  og  citere- 
de præsident  J.  Reuben  Clark  junior 
(1871-1961),  som  dengang  var  Ge- 
orge Alberts  Smiths  førsterådgiver: 
»Nede  i  den  sidste  vogn  kunne  de 
ikke  altid  se  brødrene  oppe  foran,  og 
ofte  kunne  de  ikke  se  den  blå  himmel 
på  grund  af  tunge,  tætte  støvskyer. 
Men  dem  i  den  sidste  vogn  masede 
alligevel  på  . . .  styrket  af  deres  tro  på, 
at  Gud  elskede  dem,  at  det  genopret- 
tede evangelium  var  sandt,  og  at  Her- 
ren vejledte  og  førte  brødrene  oppe 
foran«  (i  Conference  Report,  okt. 
1947,  s.  156).  □ 


Præsident  James  E.  Faust  sammen  med  medlemmer  af  Daughters  ofUtah  Pioneers  ved 
indvielsen  af  et  nyt  monument  til  ære  for  pionerkvinder. 


BUDSKAB  FRA  OMRÅDEPRÆSIDENTSKABET 


Følg  vore  profetiske  ledere 

VTerdens  øjne  har  været  fokuseret    som  var  yderst  vellykkede  og  slutte-    ten  ved  et  besøg  eller  i  fjernsynet.  De 
på  Salt  Lake  City  -  og  Kirken  -  på    de  i  februar.  Tusinder  fra  hele  verden    har  set  de  historiske  skatte,  som  de 
grund  af  de  olympiske  vinterlege,    har  set  de  skørme  dale  og  bjerge  -  en-    flittige  første  medlemmer  af  Kirken 

har  efterladt.  De  har  set  de  smukke  og 
heUige  templer  og  andre  bygninger, 
som  giver  et  indtryk  af  Kirkens  ånde- 
lighed og  livskraft.  Vi  har  opnået  stor 
velvilje  hos  mange,  og  Kirken  er  ble- 
vet mere  offentligt  kendt.  Mange  vil 
overveje  de  indtryk  og  følelser,  som 
de  oplevede  i  denne  tid. 

Men  Jesu  Kristi  Kirke  af  Sidste  Da- 
ges Helliges  skæbne  afhænger  ikke  af 
nogen  udvikling,  begivenheder  eller 
institutioner  i  verden.  Kirkens  frem- 
tid blev  fastlagt  »fra  jordens  grund- 
læggelse«. 

Adam  og  profeter  fra  Det  Gamle 
Testamente  som  Esajas  og  Jeremias  så 
vore  dage,  ligesom  Peter  og  Paulus 
gjorde  i  tidernes  midte.  Man  vidste,  at 
i  den  sidste,  store  uddeling  ville  hele 
Jesu  Kristi  evangelium  være  på  jor- 
den med  Guds  præstedømme  i  dets 
fulde  omfang  og  ordinancerne,  der 
fører  til  evigt  liv  hos  vor  himmelske 
Fader  og  hans  Søn,  Jesus  Kristus.  Alle 
disse  evige  sandheder,  lærdommene 
og  ordinancerne  fra  alle  tidligere  ud- 
delinger skulle  samles  som  optakt  til 
og  forberedelse  af  Frelserens  andet 
komme.  Disse  milepæle  findes  alle  i 
den  genoprettede  kirke,  som  Herren 
kaldte  for  sin  kirke. 

Kirkens  Centraleuropæiske  Områ- 
de er  en  vidunderlig  del  af  denne  sto- 
re vision.  I  dag  er  vor  tid  og  også  vo- 
res ansvar,  for  som  medlemmer  af 
Kirken  at  efterleve  evangeliet  og  at 
etablere  Kirken,  så  den  bliver  et  tyde- 
ligere »barmer«  for  medlemmer  og 
ikke-medlemmer. 

Vi,  der  er  aktive  og  engagerede 
medlemmer,  er  ikke  de  eneste,  som 
ønsker  alle  velsignelserne  ved  evigt 
liv,  som  vor  himmelske  Fader  har  lo- 
vet sine  børn.  Mange  vidunderlige 
mennesker  ønsker  den  samme  velsig- 
nelse, men  ved  ganske  enkelt  ikke, 
hvor  de  finder  sandheden.  Vi  har  et 
ansvar  over  for  dem.  Frelseren  talte 
meget  tydeligt  til  dem,  som  troede  på 
ham.  Han  bad  om,  at  enhver,  som  var 
blevet  advaret  eller  undervist,  skulle 


advare  eller  undervise  deres  næste. 
Den  venlige  stemme,  den  omsorgs- 
fulde handling,  som  åbner  evangeli- 
ets dør  for  vores  næste  er  snarere  en 
velsignelse,  der  venter  os,  end  en 
pligt. 

I  denne  sammenhæng  får  vi  den 
bedste  definition  af,  hvem  der  er  vo- 
res næste,  i  lignelsen  om  den  barm- 
hjertige samaritaner.  Vores  næste  er 
ganske  enkelt  dem,  som  har  brug  for 
os  og  budskabet  om  genoprettelsen  af 
den  sande  og  komplette  Kristi  Kirke. 
Hver  eneste  stav,  distrikt  og  mission 
har  fastsat  specifikke  mål,  forhåbent- 
lig ved  en  proces  i  råd,  om  at  samle 
indsatsen  hos  medlemmerne  og  fuld- 
tids- og  stavs /distriktsmissionærer, 
således  at  der  må  ske  en  væsentlig 
stigning  i  vores  missionering.  1  2001 
oplevede  vi  en  betragtelig  stigning  i 
antallet  af  nyomvendte  i  området, 
hvilket  var  første  gang  i  mange  år.  Vi 
takker  alle,  som  havde  del  i  dette  flot- 
te resultat. 

Vi  har  også  fastsat  specifikke  mål 
om  at  øge  antallet  af  unge  mænd  fra 
Det  Centraleuropæiske  Område,  som 
tjener  over  hele  verden  som  fuldtids- 
missionærer.  Vi  takker  alle,  som  tager 
sig  af  de  unge  i  Primary,  i  Det  Aron- 
ske Præstedømmes  målsætnings- 
program  og  i  Unge  Pigers  program, 
så  de  kan  være  parate  og  værdige  til 
denne  store  kaldelse.  Levende  ung- 
domsprogrammer er  nøglen  til  at 
opnå  dette  mål. 

Kirken  vil  blive  styrket  meget  ved 
genaktivering  af  dem,  som  engang 
holdt  meget  af  evangeliet,  men  som  af 
forskellige  årsager  er  blevet  mindre 
aktive.  Nogle  er  måske  blevet  såret. 
Andre  har  mødt  vanskeligheder,  som 
ganske  enkelt  var  overvældende. 
Men  uanset  årsagen  er  de  individuelt 
kendt  og  elsket  af  vor  Fader  i  Himlen 
og  hans  Søn.  Atter  ved  hjælp  af  råds- 
processen  på  wards-  og  grensniveau 
ønsker  vi  at  nå  ud  til  dem  i  kærlighed 
og  med  finfølelse.  Mange  kvinder  og 
børn  har  ikke  velsignelsen  med  præ- 

stedømmet  i  deres  hjem  eller  velsig- 
nelserne ved  tempelpagter  og  -beseg- 
linger. Unge,  som  er  blevet  forvirret 
af  verdens  lyde,  har  i  sig  stadig  min- 
det om  evangeliets  skønhed  og  det, 
livet  drejer  sig  om.  Til  alle  disse,  vore 
brødre  og  søstre,  må  vi  atter  være 
som  den  barmhjertige  samaritaner  og 
hjælpe  dem  med  at  forbinde  deres  sår, 
blive  raske  igen  og  atter  levende  i 
evangeliet. 

Endelig  må  vi  alle  have  vore  øjne 
rettet  mod  Herrens  templer.  Vi  ken- 
der ikke  en  tid,  hvor  det  har  været 
mere  afgørende  at  fastholde  denne  fo- 
kusering. Verden  har  ændret  sig  dra- 
matisk i  løbet  af  de  sidste  par  måne- 
der, og  situation  forbedres  nok  ikke 
snart.  I  disse  hellige  templer  finder  vi 
det  sande  perspektiv  for  vores  liv  og 
vore  muligheder. 

Vi  får  en  klar  forståelse  af,  hvad  der 
forventes  af  os  fra  vor  Fader  i  Him- 
len. Vi  modtager  den  fornødne  styrke 
til  at  efterleve  Kristi  lov,  således  at 
vores  potentiel  kan  virkeliggøres  gen- 
nem Kristi  forsoning.  Det  er  vores 
største  ønske,  at  alle,  som  har  været  i 
templet,  forbliver  værdige  til  at  kom- 
me igen.  Lad  os  række  ud  i  kærlighed 
og  med  forståelse  til  dem,  som  har 
brug  for  vores  hjælp  til  atter  at  kom- 
me til  templet.  I  de  sidste  dage  har 
Herren  rådet  os  til  at  »stå  på  hellige 
steder«.  Dette  gælder  både  for  de  nye 
medlemmer  og  deres  forberedelse  til 
at  tage  til  Herrens  hus  såvel  som  for 
dem,  der  har  været  der  og  burde 
komme  ofte. 

Vi  tror,  at  Kirken  fortsat  vil  gå  frem- 
ad i  Det  Centraleuropæiske  Område 
og  vil  blive  et  »banner«  for  folket.  Vi 
er  faktisk  godt  på  vej  i  disse  hellige 
ansvar.  Vi  er  taknemmelige  for  leder- 
ne i  præstedømmet  og  for  kvinderne 
og  de  unge,  som  har  en  klar  vision  og 
et  brændende  ønske  om  at  følge  Her- 
ren og  hans  udvalgte  tjenere.  Vi  øn- 
sker, at  evangeliets  velsignelser  er  til- 
gængelige for  alle,  som  virkelig  søger 
Herren.  □ 


Boganmeldelse:  »Miraklet  på  Fyn« 

af  Margit  Egdal 


Fredag  den  1.  februar  2002  havde  Margit  Egdal,  der  er  leder  af 
Otterup  Lokalarkiv,  indbudt  en  kreds  af  venner  og  mange  med 
slægtshistorisk  interesse  til  en  reception  på  Otterup  Bibliotek  i 
anledning  af  udgivelsen  af  ovennævnte  bog. 


Margit  Egdal  havde  i  2000  ud- 
givet sin  første  bog,  »Mads 
Nielsen,  David  og  Mette  Marie  i 
Guds  eget  land«.  Da  hun  indsam- 
lede materiale  til  denne  bog,  blev 
hun  grebet  af,  hvor  meget  Mads 
Nielsen  var  villig  til  at  ofre  for  den 
nye  tro,  han  havde  fundet.  Han 
forlod  i  en  høj  alder  sin  hustru, 
som  han  elskede  højt,  men  som 
ikke  ønskede  at  følge  ham,  samt 
sine  børn  og  sin  gode  gård  for  at 
komme  til  Zion  i  Amerika,  hvor 
han  begyndte  et  nyt  liv. 

Under  studierne  til  den  første 
bog  havde  Margit  Egdal  samlet 
mængder  af  notater,  og  mange  fle- 
re kilder  skulle  komme  til.  Den  27. 


januar  2001  blev  der  i  Church 
News  bragt  en  god  anmeldelse  af 
bogen,  hvori  efterkommere  af  Kir- 
kens første  medlemmer  på  Fyn 
blev  inviteret  til  at  kontakte  Mar- 
git Egdal. 

Det  bevirkede  en  strøm  af  ca. 
130  breve  med  et  væld  af  histori- 
ske oplysninger  fra  efterkommere 
af  Kirkens  første  medlemmer  på 
Fyn. 

Bagest  i  den  nye  bog,  »Miraklet 
på  Fyn«,  har  Margit  Egdal  lavet  en 
liste  med  ikke  mindre  end  60  nav- 
ne på  medlemmer,  fortrinsvis  i 
USA,  der  har  bidraget  med  beret- 
ninger om  forfædre  blandt  Kir- 
kens første  medlemmer  på  Fyn. 


Omslaget  på  bogen  »Miraklet  på  Fyn«. 


Dertil  kommer,  at  Margit  Egdal 
også  har  tilbragt  tre  uger  i  Salt 
Lake  City,  bl.a.  på  Kirkens  Histo- 
riske Afdeling,  og  derefter  har 
hun  brugt  utallige  timer  med  at 
redigere  stoffet. 

Vi  danskere  er  meget  imponeret 
over,  hvad  Kirkens  pionerer  i  USA 
måtte  gennemgå,  før  de  kom  til 
Zion.  1  »Miraklet  på  Fyn«  kan  vi 
følge,  hvordan  Kirkens  danske  pi- 
onerer også  her  i  deres  eget  land 
oplevede  forfølgelser  og  mange 
prøvelser  for  deres  tro.  Dette  til 
trods  for  Grundlovens  garanti  om 
religionsfrihed. 

1  de  første  20  år  af  Den  Danske 
Missions  historie  var  det  ikke  i 
byerne,  missionærerne  havde 
størst  fremgang.  Det  var  ude  på 
landet  og  ofte  på  helt  uventede 
steder  i  bebyggelser  med  meget  få 
mennesker.  Der  blev  oprettet 
mange  grene  i  små  landsbyer.  I 
1857  var  der  ikke  mindre  end  106 
grene  i  Den  Danske  Mission.  Dis- 
se små  grene  blev  igen  opløst,  når 
de  trofaste  medlemmer  var  emi- 
greret. 

Margit  Egdals  nye  bog  fortæller 
levende  om  rigtig  mange  af  Kir- 
kens første  medlemmer  på  Fyn  og 
om,  hvilke  udfordringer  og  vel- 
signelser evangeliet  betød  for  dis- 
se første  hellige  på  Fyn. 

»Miraklet  på  Fyn«  er  en  spæn- 
dende, inspirerende,  men  også  en 
usædvanlig  flot  bog  på  272  sider 
med  meget  billedmateriale.  □ 
Knud  B.  Andersen, 
Informationsformidler 
i  Fredericia  Ward 

Den  Danske  Missions  mål 


En  af  de  store  glæder,  som  man  kan  opleve,  at  er  vende  tilbage  til  et  land  og 
venner  efter  lang  tids  fravær.  Det  gælder  især,  hvis  søde  minder  er  sammen- 
flettede med  minder  om  vidnesbyrd,  der  er  blevet  styrket  og  grundfæstet,  og 
vejen  til  et  liv  med  evangeliet  er  fundet.  Når  man  er  vokset  op  i  Utah  i  et  sidste 
dages  helligt  hjem  fyldt  med  danske  traditioner,  er  det  næsten  som  et  mirakel 
at  blive  kaldet  til  at  tage  på  mission  i  Danmark.  Selv  om  denne  mission  fandt 
sted  helt  tilbage  i  1958-1961,  har  det  en  evig  indflydelse  på  mit  liv. 


r)  å  grund  af  dette  vidnesbyrd  søg- 
te og  fandt  jeg  en  vidunderlig,  evig 
partner,  som  har  været  en  stor  velsig- 
nelse i  mit  liv;  vi  er  blevet  velsignet 
med  seks  børn  og  ni  børnebørn. 

Nu  er  vi  her  i  Danmark,  kaldet  som 
missionspræsident  og  hans  »kamme- 
rat«, og  jeg  må  sige,  at  det  er  den  bed- 
ste kammerat,  jeg  nogensinde  har 
haft.  Det  er  en  virkelig  fantastisk 
drøm. 

Dette  er  en  spændende  tid  at  være 
her  i  Danmark.  Der  bygges  et  tempel 
her  i  landet  -  på  Priorvej,  som  er  et 


sted  med  så  mange  traditioner,  profe- 
ti og  minder.  Man  begynder  at  lægge 
mærke  til  Kirken  og  dens  medlem- 
mer. Medlemmerne  er  stolte  af  deres 
religion  og  ønsker  at  fortælle  andre 
om  deres  vidnesbyrd  om  Jesus 
Kristus.  En  ny  æra  begynder  i  landet. 
Vi  er  blevet  velsignet  med  70  dygtige 
missionærer,  søstre,  ældster  og  missi- 
onærægtepar. Vi  beundrer  dem  for 
deres  vidnesbyrd  og  deres  ønske  om 
at  tjene.  Vi  gløder  af  begejstring  over 
præsident  Hinckleys  opfordring  til 
medlemmerne  om  at  hjælpe  i  missio- 


neringen  ved  at  hjælpe  med  at  finde 
mennesker  at  undervise.  Mission- 
ærerne er  blevet  opfordret  til  at  ud- 
vikle deres  evner  til  at  undervise  de- 
res undersøgere  og  er  begejstrede  for 
at  arbejde  sammen  med  de  fantasti- 
ske medlemmer  her  i  Danmark. 

Missionens  mål 

Vore  mål  for  2002  er: 

1.  Forbedre  vores  støtte  til  og  arbejde 
med  Kirkens  medlemmer. 

2.  Øge  vores  åndelighed  og  evne  til  at 
undervise  ved  Ånden. 

3.  Være  frimodige.  Tale  med  alle,  som 
vi  møder,  og  øge  antallet  af  daglige 
kontakter. 

4.  Personlig  udvikling.  Øge  vores  for- 
ståelse af  evangeliet  i  forbindelse 
med  missioneringen  samt  vores 
ydeevne. 

Vi  har,  såvel  som  stavene,  wardene 
og  grenene,  sat  os  mål  for  2002.  Disse 
mål  kan  nås,  men  det  sker  ikke  af  sig 
selv  blot  på  grund  af  ønsker  og  gode 
hensigter.  For  at  nå  disse  mål  skal  vi 
analysere  os  og  se,  hvad  vi  kan  gøre 
for  at  nå  dem,  og  hvordan.  Hvis  vores 
mål  er  at  hjælpe  et  vist  antal  menne- 
sker med  at  komme  til  Kristus  og  bli- 
ve døbt,  må  vi  ikke  udsætte  det  til  den 
sidste  del  af  året,  inden  vi  begynder 
at  arbejde  på  dette  mål.  Vi  skal  se  på 
disse  mål  personligt.  Hvad  skal  jeg 
gøre?  Hvad  skal  vi  gøre  som  familie? 
Hvad  skal  vi  gøre  for  at  styrke  vores 
liv,  så  vi  kan  få  svar  på  vore  bønner 
og  modtage  inspiration  fra  vor  him- 
melske Fader?  Hvilke  ofre  kan  vi  yde 
for  at  være  med  til  at  bringe  vor  him- 
melske Faders  børn  tilbage  til  ham? 
Beder  vi  for,  at  missionærerne  skal 
have  fremgang,  og  beder  vi  for,  at  vi 
vil  kunne  finde  mennesker  at  under- 
vise, og  er  disse  bønner  baseret  på 
vores  egen  indsats  i  dette  store  arbej- 
de? 

Præsident  Hinckley  har  sagt:  »Lad 

hvert  enkelt  medlem  opelske  bevidst- 
hed om  sine  egne  muligheder  for  at 
bringe  andre  til  kundskab  om  sand- 
heden. Lad  os  arbejde  på  det.  Lad  os 
bede  med  stort  alvor  om  det.  Lad 
hvert  enkelt  medlem  bede,  som  Alma 
gjorde: 

>0,  Herre,  vil  du  give  os  kraft  til  at 
bringe  dem  tilbage  til  dig  i  Kristus?  O, 
Herre,  deres  sjæle  er  dyrebare,  og 
mange  af  dem  er  vore  brødre;  giv  os 
derfor,  o  Herre,  magt  og  visdom  til  at 
bringe  disse  vore  brødre  tilbage  til 
dig<  (Alma  31:34-35).« 

Og  endnu  et  citat  af  præsident 
Hinckley:  »Der  skal  indgydes  begej- 
string på  alle  niveauer  i  Kirken.  Tal  af 
og  til  om  dette  til  nadvermødet.  Tal 


om  det  til  præstedømmets  og  Hjælpe- 
foreningens ugentlige  møder.  Lad  de 
Unge  Mænd  og  Unge  Piger  tale  om 
og  planlægge,  hvordan  de  kan  hjælpe 
i  dette  yderst  vigtige  arbejde.  Lad 
endda  primarybørnene  tænke  over, 
hvordan  de  kan  hjælpe.  Mange  foræl- 
dre er  kommet  ind  i  Kirken  på  grund 
af  et  barn,  som  er  blevet  inviteret  med 
i  Primary.  Wards-  og  stavsrådsmøder 
bør  på  dagsordenen  have  en  status 
over  undersøgerne,  som  wardets 
medlemmer  har  fundet,  og  over  alle 
dem,  der  er  blevet  omvendt  til  kirken 
for  nylig.  Hvis  det  sker,  så  vil  missi- 
onærerne få  travlt.  De  vil  være  glade. 
De  vil  være  produktive.  En  åbenba- 
ring siger  til  dem:  >I  skal  gå  ud  i  min 


Ånds  kraft  og  prædike  mit  evangeli- 
um, to  og  to  i  mit  navn,  og  opløfte  je- 
res røst  som  med  en  basuns  lyd  og 
forkynde  mit  ord  ligesom  Guds  eng- 
le. Og  I  skal  gå  ud  og  døbe  i  vand  og 
sige.  Omvend  jer  ...  thi  Guds  rige  er 
nær<  (L&P  42:6).« 

Søskende,  mulighederne  er  der;  lad 
os  benytte  os  af  dem  og  gå  frem  i  den- 
ne store  sag,  så  vi  kan  få  del  i  de  vel- 
signelser, som  vi  bliver  lovet. 

Vi  ser  frem  til  et  fremragende  år 
med  vækst  i  missionen  og  i  Kirken,  og 
vi  glæder  os  over  at  arbejde  sammen 
med  missionærer  og  medlemmer  for 
at  etablere  Zions  sag  i  dette  vidunder- 
lige land.  □ 

Missions  præsident  Gary  M.  Hudson 


Musik  og  det  levende  ord 


I efteråret  2000  blev  Kirsten  og  jeg 
kaldet  til  at  tjene  som  stavsmissio- 
nærer.  Det  er  en  kaldelse,  vi  har  haft 
flere  gange  i  vores  tid  i  Kirken. 

Som  nye  medlemmer  i  Nordsjæl- 
land Gren  lærte  vi  i  sin  tid  betydnin- 
gen af  fællesskab  og  venskab  og  hyg- 
geligt samvær.  Vi  var  en  lille  gren 
oppe  i  Nordsjælland  med  kun  få  akti- 
ve medlemmer  og  kun  en  krostue  om 
søndagen  til  afholdelse  af  søndagens 
møder.  I  løbet  af  ugen  samledes  med- 
lemmerne i  private  hjem,  hvor  Hjæl- 
peforeningen og  præstedømmets  mø- 
der blev  afholdt.  Her  blev  der  serve- 
ret forfriskninger  efter  møderne,  og  vi 
havde  en  hyggelig  stund,  inden  vi 
drog  hver  til  sit. 

Det  viste  sig  at  være  en  stor  succes, 
idet  vi  havde  den  glæde  at  se  en  lang 
række  gode  mennesker  tilslutte  sig 
Kirken,  og  det  bedste  er,  at  vi  er  nære 
venner  også  i  dag,  og  at  vi  glæder  os 
over  evangeliet,  når  vi  mødes  ved  for- 
skellige lejligheder. 

Vores  hjem  var  på  det  tidspunkt 
Kirken  (og  det  er  det  stadig).  Det  er 
en  grundtanke,  jeg  har,  at  hjemmet  er 


INVITATION 

■S         i'l  en  ttejlif!  aficn  med  klassisk  sang  &  tiiusik 

Musik 

^m^^g  det  %  levende  ord 

Søndage!.  17.  l's!3|'uiir 

kl,l9:.-(0-20:3l)' 

jesu  Kristi  Kirkt-  <tf  .Sidsif  D.iijt's  H,t-[l!j.;f 
Maslt-aards  .Mie  S<  imv  søborj^ 


det  bedste  sted  til  at  fortælle  menne- 
sker, som  vi  møder,  om  evangeliet. 

Disse  oplevelser  har  nok  i  en  vis 
grad  haft  betydning  for,  at  vi  ønskede 
at  arrangere  „Musik  og  det  levende 
ord"  i  Søborg  Ward. 

Kirsten  har  mange  gode  ideer  og 
ville  bl.a.  gerne  genoptage  en  succes, 
som  Kenneth  Anderson  havde  haft 
nogle  år  tidligere  i  Frederiksberg 

Ward,  og  som  på  det  tidspunkt  sam- 
lede mange  mennesker,  nemlig  „Mu- 
sik og  det  talte  ord".  Søskende  kunne 
lide  at  invitere  deres  venner  med  til 
dette  arrangement,  fordi  det  havde  en 
høj  kvalitet,  både  hvad  angik  musik- 
ken såvel  som  budskabet,  der  lå  i  det 
talte  ord. 

Da  vi  ikke  har  „Tabernakelkoret"  i 
Søborg  Ward,  måtte  vi  gå  andre  veje. 
Der  er  gode  talenter  i  wardet,  men 
ikke  nok  til  at  udfylde  et  helt  program 
på  en  time.  Vi  har  været  medlemmer 
af  Kirken  i  mange  år  og  har  en  masse 
venner,  som  vi  bad  om  hjælp.  Og  de 
har  været  fantastiske  til  at  træde  til. 

Formålet  med  koncerterne  er  først 
og  fremmest  at  give  mennesker  mu- 
lighed for  at  lære  kirken  at  kende  på 
en  afslappende  måde. 

Koncerterne  afholdes  en  gang  om 
måneden,  søndag  aften,  og  er  blevet 
et  tilløbsstykke;  der  er  rift  om  plad- 
serne, og  der  kommer  mange,  der 
ikke  er  medlem,  som  både  nyder  den 
dejlige  ånd  og  musik  ved  disse  kon- 
certer. 

Ligesom  »Music  and  the  Spoken 


Word«  i  Tabernaklet  i  Salt  Lake  City 
har  vi  selvfølgelig  også  et  kort  ånde- 
ligt budskab,  som  bror  Henning  Fre- 
deriksen fra  Roskilde  Ward  står  for. 

Hver  gang  har  missionærerne  sør- 
get for  en  lille  udstilling,  hvor  man 
uforpligtende  kan  læse  om,  hvad  Kir- 
ken står  for.  Efter  koncerten  er  der 
dækket  borde  med  forfriskninger,  og 


her  er  der  rig  mulighed  for  at  hygge 
sig  sammen  og  møde  nye  og  gamle 
venner. 

Sammen  med  wardets  egne  med- 
lemmer har  vi  skabt  en  ramme,  hvor 
søskende  i  dag  kan  lide  at  tage  deres 
venner  hen.  Det  betyder,  at  vi  har  haft 
lejlighed  til  at  formidle  Guds  gode 

o 

And  til  besøgende  i  vores  kirke  og  se- 


nere i  vore  hjem,  hvor  vi  sammen 
med  missionærerne  har  haft  mulig- 
hed for  at  undervise  og  forberede  un- 
dersøgere til  dåb. 

Herren  har  igen  velsignet  os  med 
nye  medlemmer  og  de  bedste  vermer 
for  livet  og  evigheden.  □ 

Per  Meilsøe,  wardsmissionsleder 

i  Søborg  Ward 


o 

Guld  og  grønt  bal  i  Århus  Stav 

Den  22.  december  2001  var  kirken  i  Odense  rammen  for  et  meget  flot  og  vellykket  bal 

Salen,  som  almindeligvis  er  fyldt    pyntede  lange  borde  dækket  med    mørkegrøn  frisk  humle,  sol- og  brom- 
med  stolerækker,  var  midlerti-    hvide   duge   og  borddekorationer    bær  samt  små  røde  æbler, 
digt  blevet  ændret  til  et  rum  med  flot    holdt  i  sensommerens  materialer.       Ballet  var  blevet  lanceret  som  galla. 


'En  flok  glade  UP'ere  og  AP'ere,  som  stod  for  serveringen. 

Og  de  festklædte  deltagere  var  klædt 
i  det  store  skrud,  henholdsvis  flotte 
og  for  manges  vedkommende,  lange 
kjoler,  og  mændene  var  klædt  i  habit 
med  skjorte  og  slips;  der  sås  endog  en 
enkelt  smokingklædt  herre  blandt 
deltagerne. 

Bror  Poul  Andersen  indledte  og 
velsignede  maden.  Bror  Niels-Erik  Il- 
skov holdt  en  velkomsttale,  hvor  han 
bl.a.  benyttede  lejligheden  til  at  takke 
bror  Bent  Bisgaard  fra  Fredericia  for 
den  mangeårige  indsats,  han  har  ydet 
med  at  arrangere  det  traditionelle 
guld  og  grønt  bal. 

Ligeledes  som  indledning  sang 
Odense  fælleskor  tre  musikstykker: 
Et  spirituelt  medley,  »I  Danmark  er 
jeg  født«  og  »Det  kønneste  land«. 

Og  minsandten  om  ikke  en  af  fest- 
deltagerne havde  fødselsdag  netop 
den  22.  september.  Marianne  Donatti 
fra  Silkeborg  fyldte  20  år.  Alle  festdel- 
tagere kvitterede  med  en  rigtig  fød- 
selsdagssang og  tre  rungende  hurra- 
er for  den  unge  fødselar. 

Bror  Martin  Tuesen  stod  for  menu- 
en. Og  han  havde  givet  den  hele 
armen.  I  flere  dage  havde  han  stået 
i  køkkenet  for  at  kreere  den  fornem- 
me tre  retters  menu  til  de  mange 
deltagere.  På  selve  dagen  fik  han 
desuden  hjælp  af  søster  Hanne  Chri- 
stensen. 

Til  forret  var  der  luksusterrine  med 
spinatfyld,  dertil  creme  med  rosenpe- 
ber, soltørrede  tomater  og  purløg. 
Som  hovedret  var  der  farseret  ok- 
sefilet med  årstidens  grønt  og  kar- 
toffel med  små  røgede  kødstykker 
og  brombærsovs.  Sluttelig  kom  des- 
serten, som  var  hele  aftenen  værd. 
Orange  chokolademousse  med  nød- 
dekiks  og  blåbær  til.  Under  hele 
middagen  blev  der  serveret  koldt 
vand,  druesaft  og  alkoholfri  rød-  eller 
hvidvin. 

Denne  fyrstelige  menu  blev  serve- 
ret af  Odense  UP'ere  samt  to  drenge. 
Søster  Line  Toft  stod  for  overblikket 
og  styrede  suverænt  hele  forløbet,  så 


Martin  Tuesen  -  Odenses  dygtige  koli  i 
gang  med  den  fornemme  menu  til  de  mange 
gæster. 


alle  festdeltagerne  blev  behandlet 
som  konger  og  dronninger.  De  unge 
piger  bar  til  og  fra  i  rask  tempo,  såle- 
des at  ingen  sad  og  ventede. 

Missionærerne  stod  for  opvasken, 
og  her  gav  søster  Hanne  Christensen 
en  hånd  med  også. 

Under  middagen  var  der  under- 
holdning og  festtale.  Søster  Jette  Løve 
Jensen  sang  »You  Ligth  up  my  Life«, 
en  meget  smuk  og  romantisk  sang. 
Bror  Roberto  Arriega  holdt  en  meget 
morsom  festtale.  Han  fortalte  malen- 
de om  sin  meget  gode  ven,  Peter, 
som  ikke  er  hans  svoger,  men  som 
ikke  desto  mindre  kommer  ud  for 
lidt  af  hvert,  som  Roberto  så  kan 
viderebringe  til  stor  moro  for  tilhø- 
rerne. Søster  Lisbeth  Nielsen  sang 
»Musens  vise«  fra  »Mød  mig  på 
Cassiopeia«  i  klar  operettestil.  Bror 
Eddie  Karnil,  som  er  skuespiller,  kom 
lige  fra  en  forestilling  for  at  give  sit 
bidrag  til  den  festlige  aften.  Hvad 
andet  end  et  eventyr  af  Odense-bar- 
net H.  C.  Andersen  kimne  blive  valgt 
som  emne?  Bror  Karnil  læste  på  pro- 
fessionel og  levende  vis  eventyret 

»Kejserens  klæder«  højt  -  se  det  var  et 
rigtigt  eventyr. 

Efter  middagen  var  der  en  pause, 
hvor  der  hurtigt  blev  flyttet  om  på 
borde  og  stole,  således  at  der  blev  et 
stort  dansegulv  i  salen.  Og  danset  det 
blev  der.  Fra  første  melodi  som  afte- 
nens orkester  »Robert  Kloster  &  Black 
and  Blues«  leverede,  var  dansegulvet 
fuldt. 

Men  aftenens  underholdning  var 
ikke  slut.  Bror  Claes  Knudsen  sang 
smukt  og  klart  det  kendte  Lionel  Ri- 
chie-nummer  »Hallo«  og  blev  ak- 
kompagneret af  søster  Elisabeth  Klit- 
gaard på  elguitar. 

På  utallige  opfordringer  under- 
holdt bror  Niels-Erik  Ilskov  med 
»ski-undervisning«.  Selvom  det  var 
et  genhør  for  nogle,  så  blev  monolo- 
gen modtaget  med  en  sund  latter  fra 
alle. 

Søster  Jette  Løve  Jensen  var  på  ba- 
nen endnu  engang.  Hun  gav  en  mor- 
som og  levende  fortolkning  af  num- 
meret »Hvordan  får  jeg  ram  på  en 
mand«  fra  musicalen  »Annie  Get 
Your  Gun«. 

Martin  Tuesen  kan  andet  end  at 
lave  superlækker  mad;  han  kan  også 
synge.  Det  beviste  han  sidst  på  afte- 
nen, hvor  han  sang  duet  med  søster 
Lisbeth  Nielsen  i  den  bevægende 
»The  Rose«. 

Efter  spisningen  åbnede  »Baren«, 
hvor  bror  Wiggo  Grandt  Nielsen  solg- 
te sodavand,  juice  og  småkager.  Og 
der  var  mange,  som  måtte  ud  for  at 
slukke  en  naturlig  tørst,  som  var  op- 
stået ved  flittig  dans. 

En  dejlig  aften  tog  sin  afslutning 
alt  for  hurtigt.  Det  var  lørdag,  og 
kl.  23.30  spillede  Robert  Klosters 
band  op  for  sidste  gang.  Og  bror 
Detlev  Riedel  med  mange  hjælpe- 
re gik  i  gang  med  oprydningen,  så- 
ledes at  kirkesalen  kunne  være  klar 
til  den  vanlige  kirkegang  på  sabbat- 
ten. □ 

Marita  Hyldtoft, 
Odense  1.  Ward. 


Hallo ween  i  Odense  2.  Ward 


Lørdag  den  27.  oktober  holdt  Odense  2.  ward  en  dejlig  halloweenfest 


Kl.  18  blev  vi  budt  velkommen  med  et  glas  drageblod  (blandet  frugtsaft) 
med  edderkopper  (af  plastik).  I  det  hele  taget  var  der  lagt  vægt  på  at  gøre 
det  så  »hyggeligt«  som  muligt.  Der  var  pyntet  med  spøgelser  og  store 
edderkoppespind,  flagermus,  sorte  balloner  og  meget  andet  over  det 
hele  -  rigtig  flot  i  øvrigt. 


V^i  begyndte  at  spise  og  havde 
hver  især  medbragt  et  eller  andet, 
som  blev  anbragt  på  et  stort  »tag  selv- 
bord« midt  i  salen,  så  vi  alle  kunne 
smage  på  det  hele. 

Efter  spisningen  var  der  forskellige 
former  for  underholdning.  Annette 
Christiansen  Boe  og  hendes  to  piger, 
Jørdi  og  Laura,  lagde  ud  med  en  sang 
om  halloween,  hvor  omkvædet  be- 
stod i,  at  alle  børnene  skulle  skrige  så 
højt,  de  kunne  -  og  det  var  højt,  skulle 
jeg  hilse  og  sige. 


AP  arrangeret  »gæt  og  grimasser« 
mellem  biskoprådet  og  deres  hustru- 
er. Selvfølgelig  vandt  vores  biskop- 
råd!!! 

Derefter  gik  børnene  rundt  og 
spurgte,  hvem  der  havde  slik  med,  og 
der  var  heldigvis  en  del,  der  havde 
taget  lidt  godt  med  til  dem. 

Og  så  skulle  der  skæres  græskar- 
lygter ud.  Der  var  elleve  store  græs- 
kar, og  der  var  én  voksen  og  to  eller 
tre  børn  om  hvert.  Det  var  utroligt 
flotte  og  fantasifulde  kunstværker. 


der  kom  frem,  og  det  var  umuligt  at 
sige,  hvilket  der  var  bedst,  så  der  blev 
udråbt  elleve  vindere.  De  blev  alle 
anbragt  udenfor  med  lys  i  -  græskar- 
rene altså  -  på  trappen  op  til  kirken, 
hvor  de  stod,  til  vi  skulle  hjem. 

Der  blev  også  bidt  efter  glaserede 
æbler,  som  var  placeret  i  et  fadt  fyldt 
med  vand.  »Desværre«  var  et  af  æb- 
lerne et  glaseret  løg,  og  efter  ældste 
Sontes  ansigtsudtryk  at  dømme  var 
det  ikke  ligefrem  en  nydelse. 

Efter  alt  dette  satte  AP'erne  sig  til 
diskoteket,  og  så  blev  der  danset  på 
livet  løs. 

Kl.  21.30  sluttede  festen,  og  alle 
drog  hjem  efter  en  dejlig  fest.  □ 

Jytte  Hansen,  Odense  2.  Ward 


Deltagerne  i  den  festlige  Halloween-aften. 

